Tot U Koninkryk: Openbaring#58: Openbaring 10 Die gebeure in die middel van die Verdrukking
Openbaring#58: Openbaring 10 Die gebeure in die middel van die Verdrukking
In die middel van die 7 jaar lange Verdrukking sal die Antichris wat die 7 jaar verbond geïnisieer het, dit verbreek.
Op 10: Die gebeure in die middel van die Verdrukking: Hierdie skrywe
Openbaring 10: Die middel van die Verdrukking
Om die 7 jaar Verdrukking te verstaan, MOET Daniel 9: 24-27 (veral vers 27) duidelik verstaan word as toekomstig en ook moet dit verstaan word dat die professie van Daniel die Groot Verdrukking soos in die boek Openbaring onderskryf.
Vir meer in detail inligting hieroor: Lees hier
Die bewind van die Antichris se regering breek ná die wegraping aan en sal 7 jaar lank duur.
Uit Israel se oogpunt staan hierdie tyd as die "sewentigste jaarweek" bekend (Daniël 9:24-27 ).
Die tydperk het geweldige implikasies vir Israel (Matt. 24:15,22; 2 Thess. 2:3-9).
In die Nuwe Testament word dit die Verdrukking en die Groot Verdrukking genoem (Matt. 24:21,29; Op. 7:14).
Hierdie sewe jaar word in twee helftes van drie-en-'n-half jaar (42 maande of 1 260 dae) elk verdeel, soos onder meer uit Daniël 9:27, Openbaring 11:2-3; 12:6 en 13:5 blyk.
Dit is egter verkieslik om van die hele sewe jaar slegs as die "Verdrukking" te praat, omdat in werklikheid net die laaste 3½ jaar daarvan die "Groot Verdrukking" is.
Een week en die helfte van die week, is een van die mees gedokumenteerde periodes van tyd in die Bybel (Dan. 4:16,23,25; 7:25; 9:27; 12:7; Op. 11:2-3; 12:6; 13:5).
Die twee helftes van die verdrukking kan dus van mekaar onderskei word deur daarna as die tyd van "valse vrede" (eerste helfte) en die "Groot Verdrukking" (tweede helfte) te verwys.
Die eerste helfte van die Verdrukking sal deur 'n valse vrede, asook deur politieke, maatskaplike, ekonomiese en godsdienstige inisiatiewe vir die vereniging van die mensdom onder die leierskap van die Antichris gekenmerk word. Let wel, in hierdie eerste drie-en-'n-half jaar word die magsbasies van die Antichris gevorm (Dan. 7:8,20-25). Die mense op aarde deur die Antichris en die valse profeet geestelik en polities verslaaf en geïntimideer word,
en wanneer sy vredes- en eenheidspogings egter misluk ( in die middel van die 7 jaar Verdrukking)
Sal die Antichris in die tweede helfte van die Verdrukking, hom in die oorblywende 3½ jaar tot die ongeëwenaarde gebruik van geweld wend en sodoende die bloedigste diktatuur instel wat die wêreld nog geken het (Matt. 24:21-22). Die honderde miljoene slagoffers wat sy bewind van terreur sal eis, sal daarvan die grootste menseslagting van alle tye maak. Die mense op aarde, veral die volk Israel sal in die laaste 3½ jaar fisiek verdruk en verdelg word.
Valse vrede (eerste 3½ jaar) - Op 6.1- 9:21. Die Antichris word as vredevors geopenbaar en sluit as valse messias 'n verbond met Israel en sy Arabiese bure. Pogings word aangewend om 'n nuwe wêreldorde te vestig. Die tempel in Jerusalem word of is reeds in dié tyd gebou. Valse eenheidsbande word in dié tyd gesmee terwyl daar geywer word vir 'n wêreldvredesmag en wêreldgodsdiens. Wêreldeenheid word die wagwoord. Tydelike ekonomiese herstel en 'n valse vrede tree in, die Antichris kry krediet hiervoor.
Die middel van die Verdrukking Op 10:1-14:20. In die middel van die 7 jaar lange Verdrukking sal die Antichris wat die 7 jaar verbond geïnisieer het, dit verbreek. Hierdie verbondsverbreking in die middel van die sewejaar-periode gaan gepaard met die oprigting van die gruwel in die tempel (Matt. 24:15; Op. 13:14- 15) waarna 'n verskriklike vervolging teen die Jode sal dan plaasvind (Matt. 24:21-22). God openbaar meer oor sy voorgesette getuienis op aarde (deur onder andere die twee Getuies, Elia en Henog, hul dood en hul opstanding). Die blaas van die 7de basuin, wat dan ook die 3de wee is wat sal aanbreek, het verskriklike gevolge vir die mens en die aarde. Die onmiddellike gebeure ná die aankondigings is die oorlog in die engelewêreld waar die draak (Satan, die ou slang) en sy gevalle engele saam met hom uit die hemel op die aarde gewerp word (Op. 12:3-4, 7-9, 12). Die draak gee sy mag en troon aan die Antichris vir die Groot Verdukking, maw die laaste 42 maande (3 ½ jaar) (Op. 13:2,5). Ook sien ons die verskyning van die valse profeet (Op. 13:11-18; 16:13; 19:20).
Groot Verdrukking (tweede 3½ jaar) - Op 15:1-18:24. Die Antichris se ware kleure word nou getoon. Hy ontheilig die herboude tempel, skaf die offerdiens af en verklaar homself tot God (Dan. 9:27; 2 Thess. 2:4). Vryheid van godsdiens word vernietig en vervang deur die verpligte aanbidding van die Antichris (Op. 13). Gruwelike vervolging word teen Jode en Christene ingestel wat weier om die Antichris as God te aanbid. Die Antichris word alleen heerser en militêre diktator. Die 666 word ingestel in die wêreldhandel en ekonomie. 'n Ongekende sterftesyfer word deur toenemende oorloë, pessiektes en natuurrampe geëis. Daar vind 'n groot mobilisasie plaas vir die slag van Armagéddon in die land van Israel.